বাংলাদেশে যাওয়া মার্কিন নাগরিকদের সতর্কবার্তা ট্রাম্প প্রশাসনের!

ওয়েব ডেস্ক : অবশেষ বাংলাদেশে (Bangladesh) হতে চলেছে বিধানসভা নির্বাচন (Election)। তার আগেই সে দেশে অশান্তির সৃষ্টি হতে পারে বলে মনে করা হচ্ছে। তার আগেই বাংলাদেশে যাওয়া মার্কিন নাগরিকদের (US citizens) জন্য সতর্ক বার্তা দিল ডোনাল্ড ট্রাম্পের প্রশাসন।

আগামী ১২ ফেব্রুয়ারি বাংলাদেশে (Bangladesh) হতে চলেছে জাতীয় সংসদ নির্বাচন। সেই দিনেই হবে জুলাই সনদ নিয়ে গণভোটও। এই নির্বাচন ঘোষণা হাওয়ার পরেই সে দেশে বিক্ষিপ্ত হিংসার ঘটনার কথা সামনে এসেছে। এমনকি গুলিবিদ্ধ হয়েছেন নির্বাচনের সম্ভাব্য প্রার্থী তথা ইনকিলাব মঞ্চের মুখপাত্র শরিফ ওসমান হাদি। আরও বেশ কয়েকটি আশান্তির খবর পাওয়া গিয়েছে। এসব ঘটনার পরেই মার্কিন নাগরিকদের সতর্ক করা হয়েছে।

আরও খবর : জর্ডনে মোদিকে রাজকীয় অভ্যর্থনা, ৩ দেশ সফরে কী কর্মসূচি প্রধানমন্ত্রীর?

ঢাকার মার্কিন দূতাবাসের (US Embassy) তরফে বিবৃতি জারি করে বলা হয়েছে, বাংলাদেশে ভোট এগিয়ে আসার সঙ্গে সঙ্গে সেখানে সভা-সমাবেশের সংখ্যা বাড়বে। এর ফলে বিভিন্ন জায়গায় অশান্তির আশঙ্কা করা হচ্ছে। সেই কথা মাথায় রেখে বাংলাদেশের মার্কিন নাগরিকদের সতর্ক বার্তা দেওয়া হয়েছে।

চারদফা সতর্কতা অবলম্বনের কথা বলা হয়েছে মার্কিন দূতাবাসের তরফে। বলা হয়েছে, আশেপাশের পরিস্থিতি সম্পর্কে সচেতন থাকতে হবে মার্কিন নাগরিকদের। পরিস্থিতি সম্পর্কে জানতে সংবাদমাধ্যমের দিকেও নজর রাখার পরামর্শ দেওয়া হয়েছে। যাতে মর্কিন নাগরিকরা বিক্ষোভ ও ভিড় এড়িয়ে চলেন, তারও পরামর্শও দেওয়া হয়েছে।